Indonezijos kultūra - Vikipedija

# Indonezijos kultūra

### Straipsnis iš Vikipedijos, laisvosios enciklopedijos.

Šis straipsnis yra apie Indonezijos kultūrą.

Indonezijoje gyvena daug susijusių, bet kultūriškai ir lingvistiškai skirtingų grupių, dauguma kurių etniškai yra malajai.

## [taisyti] Menas

Jaunosios Balio šokėjos. G Larson nuotrauka
Muzikantai akomponuoja šokėjoms. G Larson nuotrauka

Indonezijos meną įtakojo keletas kultūrų. Pvz., garsūs Javos ir Balio šokiai susiję su induistine kultūra ir mitologija.

Gerai žinomi ir Javos bei Balio lėlių šešėlių teatrų pasirodymai, kuriuose vaizduojami mitologiniai įvykiai. Daugelis salų žinomos savo specifiniais batik ir ikat technologijų drabužiais.

### [taisyti] Muzika

Indonezija kultūriškai yra daugialypė ir joje gimė daug muzikos formų, labiausiai iš jų žinoma Javos, Sumatros ir Balio muzika. Garsiausia yra centrinės bei rytų Javos ir Balio gamelan ansamblių grojama tradicinė muzika. Labai populiarus yra modernus muzikos stilius Dangdut bei susijęs šokio stilius. Dangdut toks populiarus, kad naudojamas daugelyje politinių kampanijų, siekiant patraukti didesnės audiencijos dėmesį.

### [taisyti] Literatūra

Žymiausias šiuolaikinis Indonezijos rašytojas yra Pramoedya Ananta Toer, Magsaysay premijos laureatas ir vienas iš kandidatų į Nobelio premiją literatūros srityje. Kitas žymus autorius - „45 kartos“ autorių grupės, kurios nariai aktyviai dalyvavo Indonezijos nepriklausomybės judėjime, narys poetas Chairil Anwar. Prezidento Suharto valdymo metu kūrybos laisvė buvo varžoma, todėl iš šio laikotarpio žymių autorių yra mažai.

## [taisyti] Kultūros paminklai

UNESCO saugomi kultūros paminklai ir objektai:

- Borobuduras - budistų stupa Javoje;
- Prambananas - induistų šventykla Javoje;
- Sangiranas (Sangiran) - archeologinių kasinėjimų vieta, kur rastas „Javos žmogus“;

Rodomas puslapis "http://lt.wikipedia.org../../../i/n/d/Indonezijos_kult%C5%ABra.html"

Kategorija: Indonezija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Español
- Français
- Bahasa Indonesia
- Bahasa Melayu
- Português
- Română